ವಸು ಮಳಲಿ

ಡಾ. ವಸು ಮಳಲಿ ಅವರು ಇತಿಹಾಸ ಪ್ರಾಧ್ಯಾಪಕಿ, ಕನ್ನಡ ಲೇಖಕಿ, ಅಂಕಣಕಾರ್ತಿ, ಚಿಂತಕಿ ಹಾಗೂ ಸಿನಿಮಾ ನಿರ್ದೇಶಕಿ. ಅವರು ಕನ್ನಡ ಸಾಹಿತಿ ಮಳಲಿ ವಸಂತ ಕುಮಾರ್ ಹಾಗು ಶಾಂತ ವಸಂತಕುಮಾರ್ ಅವರ ಹಿರಿಯ ಪುತ್ರಿ.
 ಶಿಕ್ಷಣ 
ವಸು ಮಳಲಿಯವರು ಮೈಸೂರು ವಿಶ್ವವಿದ್ಯಾನಿಲಯದಿಂದ ಇತಿಹಾಸ ವಿಷಯದಲ್ಲಿ ಸ್ನಾತಕೋತ್ತರ ಪದವಿ ಹಾಗೂ ಪಿಎಚ್.ಡಿ. ಪದವಿ ಪಡೆದಿದ್ದರು.
 ವೃತ್ತಿಜೀವನ 
ಡಾ. ವಸು ಮಳಲಿಯವರು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಇತಿಹಾಸ ಪ್ರಾಧ್ಯಾಪಕಿಯಾಗಿ ಕಾರ್ಯನಿರ್ವಹಿಸುತ್ತಿದ್ದರು.
ಕೃತಿಗಳು
ಪ್ರಜಾವಾಣಿ ಪತ್ರಿಕೆಯಲ್ಲಿ 'ಕಳ್ಳುಬಳ್ಳಿ' ಅಂಕಣದಿಂದ ಜನಪ್ರಿಯರಾಗಿದ್ದ ವಸು ಮಳಲಿಯವರು ಕೆಳಕಂಡ ಕೃತಿಗಳನ್ನು ರಚಿಸಿದ್ದಾರೆ/ಸಂಪಾದಿಸಿದ್ದಾರೆ.
 ಮೌಖಿಕ ಇತಿಹಾಸ,ಅಂಕಿತ ಪ್ರಕಾಶನ, ೨೦೦೪.
 ದಕ್ಷಿಣ ಕರ್ನಾಟಕದ ಅರಸು ಮನೆತನಗಳು(ಸಂ), ಕನ್ನಡ ವಿಶ್ವವಿದ್ಯಾಲಯ,ಹಂಪಿ,೨೦೦೨.
 ಕರ್ನಾಟಕ ಚರಿತ್ರೆಯ ಕೆಲವು ಆಯ್ದ ವಿಷಯಗಳು, ಕನ್ನಡ ವಿಶ್ವವಿದ್ಯಾಲಯ,ಹಂಪಿ,೨೦೦೬. 
 ಕನ್ನಡದೊಳ್ ಭಾವಿಸಿದ ಜನಪದಂ(ಸಂ.), ಕರ್ನಾಟಕ ಇತಿಹಾಸ ಪರಿಷತ್ತು, ೨೦೦೯.
 ಸಿನಿಮಾ 
ಹಾಲಿವುಡ್‍ನಲ್ಲಿ ನಿರ್ದೇಶನದ ತರಬೇತಿ ಪಡೆದಿದ್ದ ವಸು ಮಳಲಿಯವರು ನಕ್ಸಲ್ ನಾಯಕ ಸಾಕೇತ ರಾಜನ್ ಜೀವನ ಆಧರಿಸಿದ 'ಶಸ್ತ್ರ' ಎಂಬ ಸಿನಿಮಾ ನಿರ್ದೇಶಿಸಿದ್ದಾರೆ. ನಟ ಕಿಶೋರ್ ಮುಖ್ಯ ಪಾತ್ರದಲ್ಲಿದ್ದಾರೆ.
 ಚಿತ್ರ ಶಾಲೆ 

 ವಿದಾಯ 
ವಸು ಮಳಲಿಯವರು ಫೆಬ್ರವರಿ 3, 2015ರಂದು ಬೆಂಗಳೂರಿನ ನಾರಾಯಣ ಹೃದಯಾಲಯದಲ್ಲಿ ಹೃದಯಾಘಾತದಿಂದ ನಿಧನರಾದರು. ಅದಕ್ಕೂ ಮುಂಚೆ ಅವರು ಸ್ತನ ಕ್ಯಾನ್ಸರ್‍ಗೆ ಒಳಗಾಗಿ ಚೇತರಿಸಿಕೊಳ್ಳುತ್ತಿದ್ದರು.
ಬಾಹ್ಯ ಕೊಂಡಿಗಳು
 ವಸು ಮಳಲಿ ಅವರ "ಕಳ್ಳುಬಳ್ಳಿ ಅಂಕಣಗಳು"
ವಸು ಮಳಲಿ ಕುರಿತು ಡಾ.ನಟರಾಜ್ ಹುಳಿಯಾರು ಅವರ ಲೇಖನ 
ಮಳಲಿ ಕುರಿತು ಕೆ.ನೀಲಾ ಅವರ ಲೇಖನ
ವಸು ಮಳಲಿ ಕುರಿತು ಬೇಲೂರು ರಘುನಂದನ ಅವರ ಲೇಖನ

ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವರ್ಗ:ಅಂಕಣಕಾರರು